2002/933/EY: Komission päätös, tehty 28 päivänä marraskuuta 2002, eräistä Kiinasta tuotavien eläinperäisten tuotteiden suojatoimenpiteistä tehdyn päätöksen 2002/69/EY muuttamisesta (ETA:n kannalta merkityksellinen teksti) (tiedoksiannettu numerolla K(2002) 4583)



Virallinen lehti nro L 324 , 29/11/2002 s. 0071 - 0072



Komission päätös, tehty 28 päivänä marraskuuta 2002, eräistä Kiinasta tuotavien eläinperäisten tuotteiden suojatoimenpiteistä tehdyn päätöksen 2002/69/EY muuttamisesta (tiedoksiannettu numerolla K(2002) 4583) (ETA:n kannalta merkityksellinen teksti) (2002/933/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 1 kohdan, sekä katsoo seuraavaa: (1) Koska yhteisön tarkastuskäynnillä Kiinassa havaittiin vakavia puutteita eläinlääkkeiden sääntelyssä sekä elävien eläinten ja eläintuotteiden jäämien valvontajärjestelmissä ja koska haitallisten jäämien, kuten kloramfenikolin esiintyminen ihmisten tai eläinten ravinnoksi tarkoitetuissa tuotteissa vaarantaa eläinten terveyden ja kansanterveyden, eräistä Kiinasta tuotavien eläinperäisten tuotteiden suojatoimenpiteistä tehtiin 30 päivänä tammikuuta 2002 komission päätös 2002/69/EY(2), sellaisena kuin se on viimeksi muutettuna päätöksellä 2002/768/EY(3). (2) Päätöstä 2002/69/EY oli tarkoitus tarkastella uudelleen Kiinan toimivaltaisten viranomaisten antamien tietojen, tehostetusta seurannasta saatujen tulosten ja jäsenvaltioiden ennen 14 päivää maaliskuuta 2002 saapuneille lähetyksille tekemien testien sekä tarvittaessa yhteisön asiantuntijoiden paikalla tekemien uusien tarkastuskäyntien tulosten perusteella. (3) Kiinan viranomaisten Procambrus clarkii -lajin rapujen ja päätöksessä 2002/69/EY luetelluista kalalajeista saadun surimin valvonnasta ja tuotantoedellytyksistä toimittamien tietojen perusteella kyseisten tuotteiden tuonti Kiinasta olisi sallittava. Koska surimista ja ravuista on löydetty kloramfenikolia, on tarpeen niiden turvallisuuden takaamiseksi valvoa kyseisten tuotteiden tuontia tehostetusti ja testata 20 prosenttia yhteisön rajatarkastusasemalle saapuvista lähetyksistä. (4) Päätös 2002/69/EY olisi tämän vuoksi muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2002/69/EY liite II tämän päätöksen liitteellä. 2 artikla Tätä päätöstä sovelletaan 2 päivästä joulukuuta 2002. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä marraskuuta 2002. Komission puolesta David Byrne Komission jäsen (1) EYVL L 24, 30.1.1998, s. 9. (2) EYVL L 30, 31.1.2002, s. 50. (3) EYVL L 260, 28.9.2002, s. 31. LIITE "LIITE II Luettelo ihmisravinnoksi tai rehuksi tarkoitetuista eläinperäisistä tuotteista, joiden tuonti yhteisöön on sallittu, jos niille tehdään kemiallinen testi 3 artiklan mukaisesti - Suolet - Procambrus clarkii -lajin ravut, jotka on pyydetty makeista luonnonvesistä. - Liitteessä I olevassa luettelossa sallituista kalalajeista saatu surimi."